Talle damme in Oos-Kaap voller as ’n jaar gelede | Netwerk24
Deur Jackie Kruger 01 Oktober 2018 07:16
Die grootste deel van die Oos-Kaap is vasgevang in ’n droogtegreep en damvlakke is steeds onder druk, sê die departement van water en sanitasie in ’n verklaring.
’n Vroeëre foto van die Kougadam. Foto: Lourens Schoeman
Volgens die departement toon sy weeklikse opname van opgaardamme ’n daling van 0,2% tot 66,4% op 27 September teenoor 66,6% in die vorige week.
“Die inhoud van damme wat water aan die Nelson Mandela-metro verskaf, het egter verbeter. Die Kougadam is 50% vol teenoor 14,4% in die ooreenstemmende tydperk verlede jaar.
Die Kromrivierdam is 100,3% vol teenoor 12,2% in die ooreenstemmende tydperk verlede jaar. Die
Impofudam staan op 37,0% teenoor 34,3% die vorige week. Die Loeriedam se vlak het effens gedaal van 100,5% tot 96,8%.
Volgens die departement het die inhoud van die damme wat die Amathole-distrik en die Buffalo City-metro bedien ook verbeter. Die Nahoondam was op 27 September 67,2% vol. Die Xilinxa-dam is steeds 44,8% vol. Die Bridle Driftdam is 62,5% vol, teenoor 43,4% in die ooreenstemmende tyd verlede jaar. Die Laingdam se inhoud staan op 99,9%.
Die departement doen ’n beroep op mense om water steeds spaarsamig te gebruik en ag te slaan op munisipaliteite se waterbeperkings.
Meer oor: Kougadam | Oos-Kaap | Damvlakke | Droogte
Water ingesamel vir Kouga se inwoners
Kouga-dorpe stuur af op Dag Zero